بشار اسد رژیمی اردوسو و ایرانین دستکله‌دیگی ترورچو قروپ‌لاردان تشکیل تاپان رژیم قوه‌لری سوریه-نین قوزیی ینده کی ادلیب گرگین‌لیگی آزالتما بؤلگه‌سی سرحدلری داخیلین‌دکی یاشاییش منطقه‌لرینه یئنی هوجوم تشکیل ائتمک اوچون حربچی گؤندریر.
سوریه میللی اردوسو قروپلاریندان‌ عبارت نصر اردوسونون سؤزچوسو محمد رشید "آنادولو" خبر آژانسینا وئردیگی آچیقلامادا رژیم قوه‌لری‌نین سون بیر هفته‌ده حربی تئکنیکا، سلاح- مهمات و خاریجی ترورچولار گؤندردیگینی سؤیله‌ییب.
رشید یوزلرله نقلیات واسیطه‌سیندن عبارت آلتی کاروانی‌نین حمانین تل هاواش تپه‌سینه، مادیک قالاسی قصبه‌سینه، رژیمین بریدیک حربی بازاسینا و ادلیبین دوغو چؤلون‌دکی هایالین کندینه چاتدیغینی بیلدیریب.
تورکیه و روسیا آراسیندا 17 سپتامبر 2018-جی ایلده ایمضا‌لانان راضیلاشما‌دان بری‌دیر ادلیب گرگین‌لیگی آزالتما بؤلگه‌سینده رژیم و روسیانین هوجوم‌لاریندا مین 300-دن چوخ وطنداش اؤلدو.
هوجوم‌لارین سیخ اولدوغو بؤلگه‌لردن بیر قدر ساکیت یئرلره و خصوصیله تورکیه سرحدی یاخین‌لیغینا کؤچ ائدن‌لرین سایی ایسه 1 میلیون 42 مینی کئچیب.
